

**Üzleti jelentés a Vállalatcsoport
2021. évi 1-3. havi tevékenységéről**

Tartalomjegyzék

[1. Vezetői összefoglaló 4](#_Toc72333160)

[**BVH Budapesti Városüzemeltetési Holding Zrt. 4**](#_Toc72333161)

[**Budapesti Távhőszolgáltató Nonprofit Zrt. (FŐTÁV NZrt.) 5**](#_Toc72333162)

[**Fővárosi Közterület-fenntartó Nonprofit Zrt. (FKF Nonprofit Zrt.) 7**](#_Toc72333163)

[**Budapest Gyógyfürdői Zrt. 8**](#_Toc72333164)

[**FŐKERT Nonprofit Zrt. 8**](#_Toc72333165)

[**Budapesti Temetkezési Intézet Nonprofit Zrt. (BTI NZrt.) 9**](#_Toc72333166)

[**FŐKÉTÜSZ Fővárosi Kéményseprőipari Nonprofit Kft. (FŐKÉTÜSZ NKft.) 9**](#_Toc72333167)

[2. Csoportszintű táblák 10](#_Toc72333168)

[**2.1. Csoportszintű eredmény 10**](#_Toc72333169)

[**2.2. Csoportszintű értékesítés nettó árbevétel 12**](#_Toc72333170)

[**2.3. Csoportszintű beruházás 13**](#_Toc72333171)

[**2.4. Csoportszintű likviditás 14**](#_Toc72333172)

[3. BVH Budapesti Városüzemeltetési Holding Zrt. 16](#_Toc72333173)

[**3.1. Eredménykimutatás 16**](#_Toc72333174)

[**3.2. Működési költségek 17**](#_Toc72333175)

[**3.3. Likviditás 18**](#_Toc72333176)

[4. Tagvállalati adatok 19](#_Toc72333177)

[**4.1 Budapesti Távhőszolgáltató Nonprofit Zrt. (FŐTÁV Nonprofit Zrt.) 19**](#_Toc72333178)

[4.1.1 Eredménykimutatás 19](#_Toc72333179)

[4.1.2 Működési költségek 20](#_Toc72333180)

[4.1.3 Főbb naturáliák 22](#_Toc72333181)

[4.1.4 Beruházások 22](#_Toc72333182)

[4.1.5 Likviditás 23](#_Toc72333183)

[**4.2 Fővárosi Közterület-fenntartó Nonprofit Zrt. (FKF Nonprofit Zrt.) 24**](#_Toc72333184)

[4.2.1 Eredménykimutatás 24](#_Toc72333185)

[4.2.2 Működési költségek 25](#_Toc72333186)

[4.2.3 Főbb naturáliák 26](#_Toc72333187)

[4.2.4 Beruházások 27](#_Toc72333188)

[4.2.5 Likviditás 28](#_Toc72333189)

[**4.3 Budapest Gyógyfürdői Zrt. (BGYH Zrt.) 29**](#_Toc72333190)

[4.3.1. Eredménykimutatás 29](#_Toc72333191)

[4.3.2. Működési költség 30](#_Toc72333192)

[4.3.3. Főbb naturáliák 31](#_Toc72333193)

[4.3.4. Beruházások 32](#_Toc72333194)

[4.3.5. Likviditás 33](#_Toc72333195)

[**4.4 FŐKERT Nonprofit Zrt. 34**](#_Toc72333196)

[4.4.1. Eredménykimutatás 34](#_Toc72333197)

[4.4.2. Működési költségek 35](#_Toc72333198)

[4.4.3. Főbb naturáliák 36](#_Toc72333199)

[4.4.4. Beruházások 37](#_Toc72333200)

[4.4.5. Likviditás 37](#_Toc72333201)

[**4.5 Budapesti Temetkezési Intézet Nonprofit Zrt. (BTI Zrt.) 38**](#_Toc72333202)

[4.5.1 Eredménykimutatás 38](#_Toc72333203)

[4.5.2 Működési költségek 39](#_Toc72333204)

[4.5.3 Főbb naturáliák 40](#_Toc72333205)

[4.5.4 Beruházások 41](#_Toc72333206)

[4.5.5 Likviditás 41](#_Toc72333207)

[**4.6 FŐKÉTÜSZ Fővárosi Kéményseprőipari Kft. (FŐKÉTÜSZ Nonprofit Kft.) 42**](#_Toc72333208)

[4.6.1 Eredménykimutatás 42](#_Toc72333209)

[4.6.2 Működési költségek 43](#_Toc72333210)

[4.6.3 Főbb naturáliák 44](#_Toc72333211)

[4.6.4 Beruházások 45](#_Toc72333212)

[4.6.5 Likviditás 46](#_Toc72333213)

1. **Vezetői összefoglaló**

A 2021. évi költségvetés előkészítése keretében 2020. december 29-én a Fővárosi Önkormányzat részéről döntés született a BVH Zrt. és leányvállalatai (a FŐTÁV Nonprofit Zrt., a Budapesti Temetkezési Nonprofit Zrt., az FKF Nonprofit Zrt., a FŐKERT Nonprofit Zrt. és a FŐKÉTÜSZ Nonprofit Kft.) egyesüléséről, az egységes Budapesti Közművek Nonprofit Zrt. létrehozásáról, ezzel párhuzamosan a BGYH Zrt. közvetlen fővárosi tulajdonba kerüléséről. A döntéssel összefüggésben főbb szakterületenként munkacsoportok alakultak és elkezdődött az összeolvadás előkészítése gazdasági, jogi, technikai stb. szempontból.

A BKM Budapesti Közművek Nonprofit Zrt. (BKM Zrt.) megalakulásának előkészítéseként 2020. december óta zajlik a cégbírósági eljárás. A folyamat részeként, többek között a hitelezői igényekre vonatkozó hirdetmények közzététele is megtörtént a szokásos rend szerint. Az FKF Nonprofit Zrt. által 2014-ben kötött egyik vállalkozói szerződés teljesítése kapcsán az FKF Nonprofit Zrt. és a szerződő fél között elsőfokú bírósági peres eljárás van folyamatban. A felperes cég most – az FKF Nonprofit Zrt. álláspontja szerint megalapozatlanul – hitelezői biztosítékot kért a perben követelt összegre. Az FKF Nonprofit Zrt. a biztosíték nyújtását megtagadta, hiszen a perben ítélet még nem született. A hitelezői biztosíték befogadásáról a cégbíróság illetékes első fokon döntést hozni, addig az összeolvadás (BKM Nonprofit Zrt.) cégbejegyzése nem történhet meg.

A koronavírus járvány újabb hullámaival kapcsolatosan a 40/2020 (III.11.) Korm. rendelettel kihirdetett veszélyhelyzet a cégcsoport több vállalatának munkaszervezését és gazdálkodását jelentősen meghatározta.

Az előrehaladási jelentésben vizsgált I. negyedév tartalma az átalakulásra való tekintettel, illetve a kapcsolódó osztályok fokozott munkaterhelése miatt minimálisan csökkentett adattartalommal kerültek bekérésre. Az előrehaladási jelentés a terv adatok tekintetében a jelenleg hatályos üzleti terveket tartalmazza, ugyanis a frissített (már BKM-hez igazított) tervfelülvizsgálatok csak május közepével készültek el az egyes tagvállalatokra.

**BVH Budapesti Városüzemeltetési Holding Zrt.**

A fent említett döntés az európai városüzemeltetésben széles körben elterjedt, bevált Stadtwerke-modell budapesti megvalósítását jelenti. Ezen döntések, az egyesülés és a beolvadásos kiválás végrehajtása, a cégbírósági eljárás jogi kockázatainak minimalizálása érdekében több lépésben kerülnek megvalósításra tárgyévben:

Azon döntés okán, hogy a BGYH Zrt. a BVH Zrt.-ből beolvadásos kiválással kiválik a BGYH részvényeit és a BGYH osztaléktartozását tartalmazó vagyonelemmel, és 2021. március 31-i fordulónappal beolvad a BGYH Zrt.-be, ezzel a BGYH részvényei közvetlenül a Fővárosi Önkormányzathoz kerülnek, ennek gazdasági és könyvviteli leképezésére elkészült a BVH Zrt. könyvvizsgált Közbenső mérlege 2021.03.31-es időszakra vonatkozóan. Egyúttal átadásra került a végleges vagyonmérleg és a végleges vagyonleltár a könyvvizsgáló táraság részére.

A BVH Zrt. a fenti döntésekre figyelemmel végzi a munkáját, de továbbra is megtartva az irányító-szolgáltató tevékenységét, addig az időpontig amíg döntés születik a BVH beolvadásáról a BKM Nonprofit Zrt.-be.

A koronavírus által indukált helyzet továbbra sem eredményezett anyavállalati szinten plusz költségeket az adott időszak során.

Mind a működési költségek, mind a személyi jellegű ráfordítások tekintetében a társaság a tervezetthez képest megtakarítást ért el. A megtakarítás indoka a Stadtwerkére történő átállás elősegítése, bizonyos költségek tekintetében a hosszútávú szerződések megszüntetése, és bizonyos szakterületek működésének megszüntetése, minimalizálása.

A társaság likviditása 196 M Ft-tal javult tervezetthez képest. A növekedést alapvetően a tervezéskor figyelembe vett Stadtwerke 2021.03.31-i egyesülés okán tervezett pénzeszköz átadásának hiánya indokolja. Ennek oka, hogy a BKM Nonprofit Zrt. megalakulásának előkészítése során, a szükséges dokumentációk a Cégbíróság részére benyújtásra kerültek. A folyamat részeként, a hitelezői igényekre vonatkozó hirdetmények közzététele is megtörtént. Tekintettek arra, hogy az FKF Nonprofit Zrt. vonatkozásában hitelezői igény került benyújtásra, amelynek elbírálása jelenleg is folyamatban van, a beolvadás cégbíróság általi 2021.03.31-i hatályú bejegyzésére nem került sor.

Mindezeket fiegyelembe véve a Társaság likviditása továbbra is stabil.

**Budapesti Távhőszolgáltató Nonprofit Zrt. (FŐTÁV NZrt.)**

A társaság napi működését 2021. év eddig eltelt időszakában is nagyban meghatározta a 40/2020 (III.11.) Korm. rendelettel kihirdetett veszélyhelyzet.

2021. I. negyedévében a pandémiával kapcsolatos, a munkavállalók védelme érdekében hozott intézkedések továbbra is kiemelt szerepet kaptak a vállalat életében. A harmadik hullám újabb kihívások elé állította a társaságot, melyekre válaszként megkezdődött a munkavállalók tesztelése, majd a Főváros koordinálásában a munkatársak önkéntes alapú, szervezett oltása.

A FŐTÁV Nonprofit Zrt. és a Szakszervezet között korábban létrejött megállapodás alapján 3 évre vonatkozóan a Társaság (2019-2021-es időszak) évente 6-6%os bérfejlesztést irányzott elő. 2021. február 24-én aláírásra került a 2021. évi bérfejlesztés részleteit tartalmazó megállapodás. A béremelés 2021. január 1-jéig visszamenőlegesen megvalósult.

A pandémiás veszélyhelyzet és ezzel összefüggésben a munkavállalók bizonyos hányadának megbetegedése mellett is a távhőszolgáltatás üzem- és ellátásbiztonságát, illetve a távhőtechnológiát (hőforrások, távvezetékek, hőközpontok) érintő karbantartási feladatokat veszélyeztető hiányosság nem merült fel. Szigorú óvintézkedések mellett, az aktuálisan hatályos járványügyi szabályozásokkal összhangban végezték a tevékenységet.

A Főváros 2021. évi költségvetésének előkészítése során döntés született az egységes Budapesti Közművek Nonprofit Zrt. létrehozásáról, ami alapján a BVH Zrt. és leányvállalatai összeolvadnak (a FŐTÁV Nonprofit Zrt., a Budapesti Temetkezési Intézet Nonprofit Zrt., az FKF Nonprofit Zrt., a FŐKERT Nonprofit Zrt. és a FŐKÉTÜSZ Nonprofit Kft.). A társaság 2020. év végén kezdte meg az összeolvadás előkészületeit. A megvalósítás operatív lépései elindultak a 2021. év I. negyedévében, ezek jelenleg is folyamatban vannak (az egyes tagvállalatok működési modelljének feltérképezése, informatikai, vállalatirányítási, logisztikai, beszerzési rendszerek összehangolása, a későbbi működés alapjainak lefektetése, munkavállalók juttatásait meghatározó új Kollektív Szerződés előkészítése stb.).

A pandémiás helyzet, a hőfelhasználást legfőképpen meghatározó külső hőmérséklet alakulása és a 2020. október 1-jén induló gázév gáz-, és árszabályozási év hatósági árai, valamint a távhőtámogatási összegek együttesen határozták meg a FŐTÁV Nonprofit Zrt. 2021. év eddig eltelt időszakának üzleti eredményességét. A FŐTÁV a 2021. év I. negyedévet 1,2 Mrd Ft-os adózott eredménnyel (560 M Ft-tal a tervezett felett) zárta.

A közel egy éve tartó járványügyi helyzet következtében 2021. év elején az ingatlanfejlesztők körében még alacsony intenzitású, de pozitív irányú aktivitás volt tapasztalható a beruházási hajlandóság tekintetében. Ennek eredményeként 2021. I. negyedévében mintegy 7,16 MW hőteljesítmény igényre vonatkozó szerződést sikerült megkötni.

Emellett 5 épület esetében több mint 7 MW hőteljesítményre a potenciális partnerek elfogadták a csatlakozás feltételeit rögzítő műszaki-gazdasági tájékoztatót, mely alapján megkezdődtek a konkrét műszaki megvalósításról és a szerződés összeállításáról szóló egyeztetések.

A „Kéménymentes Belváros” projekt keretein belül az elhúzódó jogi és műszaki egyeztetések miatt továbbra is még folyamatban van egy 4 épületet magába foglaló ingatlan-beruházás részeként (2,9 MW) az Erzsébet-hídi vezetékről történő távhőellátásra vonatkozó szerződés véglegesítése.

A társaság menedzsmentjének döntése alapján megkezdődött azon feladatok végrehajtása, amelynek eredményeként a jelenleg külső szolgáltató által végzett telefonos ügyfélszolgálati és korai követeléskezelési feladatok saját, belső erőforrásból valósulnak meg. A munkatársak kiválasztása és beléptetése megtörtént, a betanításuk folyamatban van.

2020. október 1-jével a 32/2020. (IX.30.) ITM rendeletben változott a távhőszektor működését szabályozó távhő ár- és támogatási rendelet, valamint új szabadpiaci gázszerződés lépett életbe. Az új környezetben jelentős mértékben csökkent a hőenergiáért és a felhasznált földgázért fizetett díjak összege és a kapott távhőtámogatás mértéke is. Elsősorban a tervezettől enyhébb időjárás miatti alacsonyabb volumenek következtében a támogatással csökkentett hőenergia költség 215 M Ft-tal kedvezőbb a tervezettnél.

Az észak-pest-újpalotai egyesített hőkörzet hőforrásainak kooperációs üzemvitelére vonatkozó eddigi tapasztalatokat megfelelően kihasználva 2021. I. negyedévében 357 673 GJ hőenergia átvételére került sor az FKF Nonprofit Zrt. Hulladékhasznosító Művéből (HUHA), amely egyrészt 11%-kal magasabb az időszakra tervezett mennyiségnél, másrészt a hőkooperáció történetében az eddig előfordult legmagasabb első negyedéves mennyiséget is több, mint 65 000 GJ-lal meghaladja. A HUHA-ból származó hőmennyiséggel 23%-ot ért el a hulladékbázison termelt hő aránya az egyesített hőkörzetben.

A Rózsakerti Kiserőművünk gázmotorja 2020. év végén komolyabb, csak a motorblokk cseréjével javítható és ennek hosszas előkészítését kívánó meghibásodást szenvedett, így 2021. I. negyedévének egészében az egység üzemen kívül volt, ezzel az időszakban elveszítve a társaság villamos energia termelő portfóliójának mintegy 15%-át.

A FŐTÁV összeállította és a tulajdonos BVH Zrt. Igazgatósága 238/2020 (XII.09.) számú határozatával jóváhagyta a FŐTÁV Nonprofit Zrt. 2021-2023. időszakra vonatkozó stratégiáját. A jóváhagyott stratégia a Budapesti Közművek Nonprofit Zrt. megalakulásával a távhőszolgáltatásra kitűzött szakmai célokat tartalmazza. A stratégia összegzi a rögzített célok elérése érdekében szakterületenként az elvégzendő feladatokat, programokat, a határidőkkel és a becsült forrásigénnyel együtt. A feladatok végrehajtása megkezdődött.

**Fővárosi Közterület-fenntartó Nonprofit Zrt. (FKF Nonprofit Zrt.)**

A társaság által kezelt vegyes hulladék mennyisége 2021. I. negyedévében 148 407 tonna, míg begyűjtött szelektív hulladék (zöldhulladék nélkül) mennyisége 13 819 tonna volt.

A köztisztasági közszolgáltatási szerződésben foglalt feladatok elvégzésére 2021. I. negyedévében 18 149 gépi üzemórát és 139 925 kézi munkaórát fordított a társaság, valamint 9 405 ezer m2 aluljáró felületet takarítottak meg.

Az értékesítés nettó árbevétele 2021. I. negyedévben 6 365 M Ft volt, mely a 2021. I. negyedévi kumulált terv 94 %-a. Az NHKV Zrt. kifizette a 2020. évre megállapított szolgáltatási díjat és az I. félévi költségfelülvizsgálat összegét, azonban még nem került lezárásra a 2020. második félév költségalapú felülvizsgálata és a 2021.I. negyedévi szolgáltatási díj elszámolása.

A működési költségek 2021. I. negyedévi összege 9 236 M Ft, ami a 2021. I. negyedévi terv 97 %-a. Az anyagköltségek – a műszaki teljesítésekkel összhangban – 11 %-kal (114 M Ft) haladták meg az időszaki terv értékét. Az igénybe vett szolgáltatások menedzsmenti intézkedések (pl.: lomtalanításkori veszélyes hulladék gyűjtés átszervezése), valamint a felmerülő költségek átütemezésének (pl. support díj) hatására 158 M Ft-tal alacsonyabbak a tervnél.

Az üzleti tevékenység 2021. I. negyedévi eredménye – 820 M Ft, ami 353 M Ft-tal, az adózás előtti eredmény – 806 M Ft, mely 326 M Ft-tal, valamint az adózott eredmény – 822 M Ft, mely 328 M Ft-tal magasabb a 2021. évi időarányos tervnél. A kedvezőbb eredmény az alacsonyabb működési költségeknek köszönhető.

A 2021. évre tervezett teljes beruházás 21 666 M Ft. Ebből az alaptevékenységhez kapcsolódó beruházások összege 8 547 M Ft, a stratégiai beruházások összege pedig 13 119 M Ft. A 2021. I. negyedévre tervezett 2 285 M Ft értékű beruházásból I-III. hónapban 1 523 M Ft valósult meg, mely 66,6%-os teljesülést jelent. A stratégiai beruházások összege 1 263 M Ft, az alaptevékenységhez kapcsolódó beruházások összege 260 M Ft.

A bevételek és kiadások alakulása 280 M Ft-os, valós negatív záró pénzügyi pozíciót eredményezett 2021. március végére. A folyó finanszírozás biztonságának növelése érdekében folyószámlahitel keret továbbra is 10 Mrd Ft.

A munkaerő felvétel korlátozását szabályozó vezérigazgatói utasítás lépett hatályba 2021.01.01-től. Ennek értelmében azon munkavállalók, akiknek munkaviszonya megszűnt csak különösen indokolt esetben pótolhatók a társaság szolgáltatási tevékenységeit szorosan ellátó munkakörök kivételével (hulladékrakodó, PRHK üzemmenetéhez szükséges munkakörök, köztisztasági járműkezelő, egy napos határozott idejű szerződéssel foglalkoztatott munkavállalók, erőművi operátor, gépjárműszerelő stb.).

2021. I. negyedévben többször módosították a Hulladéktörvényt (2012. évi CLXXXV. törvény a hulladékról), valamint több jogszabály jelent meg a járványhelyzet kezelésével kapcsolatban, melyek jelentős hatással vannak társaság működésére.

**Budapest Gyógyfürdői Zrt.**

A társaság gazdálkodását az első negyedévben a koronavírus-járvány második és harmadik hulláma, annak következményei határozták meg. A fürdők 2020. november 11. óta zárva tartanak a vonatkozó állami szabályozás alapján, a társaság már több mint 5 hónapja nem tudja végezni az alaptevékenységét.

Az elfogadott, 2021. évi üzleti tervben a januári és februári zárva tartást követően márciusra tervezték az egységek nyitását, ez a járvány miatt május hónapra tolódott. A társaság első negyedéves eredményének alakulása, likviditási helyzete a kényszerű leállás következménye.

A társaság adózás előtti eredménye az első negyedévben -1 174 M Ft, ez 557 M Ft-tal kevesebb az időarányosan tervezett veszteséghez képest (-1 731,5 M Ft). A veszteség-mérséklődés elsősorban a teljes negyedévre kiterjedő állami bértámogatás- és járulékkedvezmény, másodsorban a személyi- és az üzemeltetési költségeken elért megtakarításnak köszönhető.

A társaság likviditási helyzete – a kisebb realizált veszteséggel párhuzamosan - kedvezőbben alakult a tervezettnél, ennek oka a tulajdonosi kölcsön 2020. év végi, vártnál kisebb arányú felhasználása mellett a turisztikai ágazatban érvényesülő állami támogatások, továbbá a működési költségek és beruházások tervezettnél is alacsonyabb szinten tartása, az újpesti bontás kifizetésének áthúzódása az év hátralévő részére.

**FŐKERT Nonprofit Zrt.**

A Fővárosi Önkormányzat zöldfelület és zöldterület-fejlesztési, - fenntartási, - üzemeltetési feladatok folyamatos, hatékony, szakszerű és jó minőségben történő ellátása érdekében Közszolgáltatási Keretszerződést kötött a FŐKERT Nonprofit Zrt-vel. A társaság Fővárostól származó közszolgáltatási bevételét a keretszerződés elválaszthatatlan részét képező mindenkor hatályos Éves Közszolgáltatási Szerződés határozza meg. A 2021. évi szerződés mintegy 972 M Ft-tal marad el az előző évi kompenzáció összegétől, azaz 3 299 M Ft támogatási összeget foglalt magában. Az egyéb közszolgáltatási tevékenységből származó nettó árbevétel a Városliget Zrt. szerződéshez kapcsolódó zöldfelület kezelési munkákból, valamint a Főváros részére kiszámlázott Pünkösdfürdői kivitelezéshez kapcsolódó bevételekből áll. Piaci tevékenységbe sorolandó az ingatlanhasznosításból, a komposzttelep lerakóhelyi díjából és komposzt eladásából, valamint a termesztőtelep növénykultúráinak értékesítéséből származó bevétele.

A társaság vezetése döntött egy új, Mozgó Parkfenntartó Egység létrehozásáról 7 fővel az üres álláshelyek feltöltésével, melyhez a toborzást megkezdte. A munkaviszonyt határozott időre, április hónaptól november hónapig kötik a munkavállalókkal, a nehéz fizikai munkára tekintettel átlagnál magasabb juttatással.

A társaság adózott eredménye növekedésének oka a tervidőszak viszonylatában működési költségeken történt megtakarítások mellett a Pünkösdfürdői kivitelezésekből és Városligeti többletmunkákból származik.

A pandémiás helyzet és a korlátozások továbbra is megnehezítették a társaság működését a negyedév során.

**Budapesti Temetkezési Intézet Nonprofit Zrt. (BTI NZrt.)**

A társaság Alapítója 2020. december 29. napján meghozott 1813/2020. (XII. 29.) Főv. Kgy. határozatával döntött a Budapesti Temetkezési Intézet Nonprofit Zrt. jogutódlással történő beolvadásáról. A közgyűlési előterjesztés mintegy 700 M Ft megtakarítást vár el a Stadtwerke-modelltől az első teljes gazdasági évben, 2022-ben.

Ugyan a beolvadással kapcsolatos cégbírósági eljárás jelenleg is folyamatban van, de a közös szinergiák kihasználása és a költségracionalizáló intézkedések meghozatala a BTI-nél jórészt megvalósultak vagy előkészítési fázisban vannak. A társaság új menedzsmentje az elmúlt félévben a szükséges munkaügyi lépések meghozatala mellett a teljes szerződésállományt felülvizsgálta, mindezek eredményeképpen 2021. I. negyedévben 21,7 M Ft értékű megtakarításokat építette be hosszútávon a gazdálkodásába, melyek mellett az állományi létszám 18 fős csökkenésével a személyi jellegű ráfordításai is jelentősen csökkentek.

Jelenleg Beszerzési Bizottság döntését követően előkészítési fázis alatt van a Központi iroda átköltöztetése az FKF Nonprofit Zrt. egyik kihasználatlan irodaházába, melytől további jelentős költségmegtakarítás várható.

Mindezek mellett a pandémia temetési számra gyakorolt hatása miatt mintegy 170-180 M Ft eredményjavulást prognosztizál a társaság éves szinten.

**FŐKÉTÜSZ Fővárosi Kéményseprőipari Nonprofit Kft. (FŐKÉTÜSZ NKft.)**

A Fővárosi Közgyűlés 932-934/2020 (VI.24.). határozatai nyomán a közszolgáltatási feladatok átadásra kerülnek 2021. május 1-től a kéményseprő-ipari szervnek.

A Működési költségek tekintetében 69 M Ft megtakarítás jelentkezett, alapvetően az anyagjellegű és a személyi jellegű ráfordítások terén mutatkozó költségmegtakarítások miatt.

A FŐKÉTÜSZ Nonprofit Kft. is 2020. 6. hótól likviditási előrejelzésen alapuló finanszírozás alapján kapja a Fővárosi Önkormányzattól a kompenzációt, melynek következtében a már likviditás alapon megítélt és kifizetett visszafizetési kötelezettség nélkül kapott támogatás 682 M Ft volt, így 35 M Ft-tal meghaladta a tervezett értéket.

Az időarányos tervidőszakhoz viszonyítva tény időszakra 21 fővel (6%) csökkent a létszám.

A társaság jövőjével kapcsolatos megközelítőleg egy évnyi bizonytalanság hatásához hozzáadódott az összeolvadás időpontjának bizonytalanná válása is, melynek eredményeképp a munkavállalói kiáramlás fokozódott jelentős, mely a megmaradó állományra jelentős munkatöbbletet rótt és ez a naturáliák elmaradásában is látszódik.

1. **Csoportszintű táblák**
	1. **Csoportszintű eredmény**



**BVH Zrt.:** A beolvadással összefüggésben a menedzsment díjak összege csökkentésre került, és a kieső bevételt a személyi jellegű ráfordításokon történt költségmegtakarítások csak részben tudták enyhíteni.

**FŐTÁV Nonprofit Zrt.:** Az adózott eredmény nagymértékben a terv érték fölött realizálódott. Az értékesítés árbevétele némileg elmaradt a tervezett értéktől, azonban ezt jelentősen ellensúlyozta a költségek és ráfordítások (elsősorban az anyagjellegű ráfordítások) visszafogott felhasználása.

**FKF Nonprofit Zrt.:** 2021. I. negyedévi társasági szintű az adózott eredmény –822 M Ft, amely az időarányos tervnél 328 M Ft-tal magasabb. Az eredmény javulása a kumulált tervhez viszonyítva az alacsonyabb működési költségeknek köszönhető.

**Budapest Gyógyfürdői Zrt.:** A cégcsoport tagjai közül a fürdőüzletágat érintette legjobban a koronavírus járvány és a kapcsolódó korlátozások, melyek miatt a tervvel ellentétben még márciusban sem nyithatták ki az egységeket, ezért továbbra is visszafogott gazdálkodást folytat a társaság. A megtakarítások és a létszámgazdálkodás hatására veszteségeit a tervezett alatt tudta tartani.

**FŐKERT Nonprofit Zrt.:** A társaság I. negyedéves adózott eredményének tervhez képest történt 145 M Ft-os javulásának oka elsősorban a Városligeti többletmunkákon keletkezett bevételek és a működési költségeken történt megtakarítások eredménye.

**Budapesti Temetkezési Intézet Nonprofit Zrt.:** A társaság I. negyedéves adózott eredménye -68 M Ft, amely a veszteség ellenére lényegesen, kedvezőbb, mint az időarányosra tervezett -155 M Ft. A javulás elsősorban a működési költségeken történő megtakarítások eredménye, ugyanis az alacsonyabb létszám miatt csökkent a bértömeg, míg az igénybe vett szolgáltatások (pl. javítások, karbantartások) csökkenő mértéke az anyagjellegű ráfordítások összegét befolyásolta pozitívan. A társaság működéséhez a negyedév során nem vett igénybe likviditás alapon Önkormányzati támogatást.

**FŐKÉTÜSZ Nonprofit Kft.:** A társaság 2021. I. negyedévi adózott eredménye 52 M Ft, mely lényegesen kedvezőbb, mint a tervezett közel nullszaldós eredmény. Az eredmény alakulásának kiemelt tényezői: az értékesítés 16%-os visszaesését az a likviditás alapú finanszírozás következtében bekövetkező önkormányzati támogatás értékének 5%-os növekedése ellensúlyozta, a működési költségek 9%-os mérséklése eredményezte.



* 1. **Csoportszintű értékesítés nettó árbevétel**



**BVH Zrt.:** A tásaságág nettó árbevétele a tény során a bázis időszakhoz képest 15 M Ft csökkenést mutat, mert bár a menedzsment díjak csökkentek.

**FŐTÁV Nonprofit Zrt.:** A negyedéves átlaghőmérséklet minimálisan elmaradt a tervezettől, azonban a legnagyobb volument jelentő januárban 2,28 fokkal melegebb volt, - melynek 246 TJ-os elmaradt értékesített hőmennyiségét a február-márciusi hidegebb időjárás sem tudta kompenzálni.

**FKF Nonprofit Zrt.:** Az NHKV hulladékgazdálkodási szolgáltatási díj csökkenése mellett, több értékesítési szegmens különböző mértékű és irányú változása eredményeként, a hulladékgazdálkodás árbevétele is csökkent. A köztisztasági feladatok ellátására kapott támogatás a terv szinten alakult.

**Budapest Gyógyfürdői Zrt.:** Az I. negyedévben a bezárás miatt csak 40 M Ft-re tehető a megszokott alaptevékenységi árbevétel (palackozó, labor eladásai, munkásszállás árbevétele stb.) a többi a Rác Nosztalgia Kft „f.a.”-vel szemben fennálló földhasználati díj kiszámlázása az elmúlt öt évre és 2021. évre (146 M Ft), a Csepeli strand bérbeadásából származó árbevétel (12 M Ft), és a Széchenyi Étterem Kft-ben lévő tulajdonrész alapján bejövő marketing-hozzájárulás (15,5 M Ft) eredménye.

**FŐKERT Nonprofit Zrt.:** értékesítés nettó árbevétele a Pünkösdfürdői projekt kivitelezése és a Városliget Zrt.-vel kötött megállapodás kapcsán jelentkező többletmunkák eredménye.

**Budapesti Temetkezési Intézet Nonprofit Zrt.:** A pandémia második, de főként harmadik hullámának következtében az elhunytak növekvő száma több bevételt jelentett, viszont jelentősen megnőtt a II. negyedévre áthúzódó temetések száma is, ezért 50 millió Ft-tal több bevétel került elhatárolásra. A 2021. évi tervben meghatározott értékhez képest összességében azonos szinten alakult a nettó árbevétel.

**FŐKÉTÜSZ Nonprofit Kft.:** Az kéményseprők létszámának csökkenése (-11 fő) a kapacitást is jelentősen befolyásolta, így, valamint a korlátozások következtében a megrendeléses munkák kivételével minden főbb naturáliában a vártnál rosszabbul teljesített a társaság, mely a bevételekben is meglátszott.

* 1. **Csoportszintű beruházás**



**FŐTÁV Nonprofit Zrt.****:** Az I. negyedévre tervezett beruházási keretet 79%-ban használta fel a társaság, azonban az éves keret vonatkozásában csak 5%-ban. A legfontosabb időszaki beruházások a SAP HANA átálláshoz kötődő informatikai beruházások voltak, melyek mellett a társaság hőközponti stratégiai beruházásokat, hőközponti korszerűsítő projekteket, a XI. kerületi Kopaszi gát Budapart BOE irodaépület hűtését, továbbá fogyasztói megkereséssel kapcsolatos fejlesztő beruházásokat valósított meg.

**FKF Nonprofit Zrt.:** A FKF tervezett nagyobb beruházásai az év későbbi periódusaiban várhatók, melynek eredményeképp jelenleg éves keretének csak 7%-át teljesítette az I. negyedév során. 1,26 Mrd Ft értékben került beszerzésre 9 db Hulladékszállító célgépek (KEHOP IV), amely a tavalyi évről áthúzódó projekt. A gépek beszállításra kerültek a társasághoz, és már üzembe helyezték őket. Az utolsó célgép várhatóan 2021. áprilisában érkezik. Mindemellett az időarányos 85 M Ft-os beszerzéssel ellentétben 180 M Ft értékben került beszerzésre különféle hulladékgyűjtő edényzet.

**Budapest Gyógyfürdői Zrt.:** 2021. I. negyedévében a társaság beruházásainak összege 357 M Ft volt, mely a negyedéves tervet 314 M Ft-tal haladja meg, ezek azonban nem tervezett beruházások voltak és idegen forrásból kerültek fedezésre, így nem terhelték a társaság likviditását. (Ilyen a Csillaghegyi focipálya 271 M Ft-os és a Csepeli Strand Vízicsúszda 76 M Ft-os kivitelezése).

**FŐKERT Nonprofit Zrt.:** A társaság I. negyedéves legnagyobb értékű (58 M Ft) beruházása egy tavalyi beruházás áthúzódásából származik, ugyanis a 3,5 t össztömegű emelőkosaras tehergépjármű beszerzésére vonatkozó közbeszerzési eljárás 2020. év végén eredményesen lezárult, de a nyertes partnerrel a szerződéskötés, a gépjármű leszállítása és pénzügyi teljesítése is 2021. I. negyedévében történt meg.

**Budapesti Temetkezési Intézet Nonprofit Zrt.:** A társaság I. negyedévre nem tervezett jelentős beruházást, összesen 2,7 M Ft-ban valósított meg egyéb beruházásokat, parcellakataszter fejlesztést és urnakripta alépítményeinek kialakítását.

**FŐKÉTÜSZ Nonprofit Kft.:** A társaság csak kisértékű eszköz-beszerzéseket hajtott végre az első negyedév során összesen kevesebb mint 1 M Ft értékben.

* 1. **Csoportszintű likviditás**

****

****

**BVH Zrt.:** A 2021. év márciusának végén 520 M Ft pénzállománnyal zárt a Társaság, 47 M Ft alacsonyabb értéket mutat az időszaki tervhez képest a csökkenő menedzsment díjak miatt. Összességében a Társaság likviditása stabil.

**FŐTÁV Nonprofit Zrt.:** Az I. negyedévben a bevételek 3 371 M Ft-tal alacsonyabbak voltak a kiadásoknál, így a mérleg szerinti pénzeszközök állománya a januári nyitó 7 621 M Ft-ról március végére 4 250 M Ft-ra csökkent. A FŐTÁV Nonprofit Zrt. pénzeszközállománya a vizsgált időszakban elegendő volt a működési kiadások és beruházási kifizetések teljesítésére, likviditási problémák nem merültek fel.

**FKF Nonprofit Zrt.:** A 2021. évi bevételek és kiadások alakulása 280 M Ft-os, valós negatív záró pénzügyi pozíciót eredményezett 2021. március végére. A társaságunk likviditási helyzete átmenetileg stabilnak mondható, de a jelenlegi folyamatok változatlansága esetén ez hosszú távon nem fenntartható.

**Budapest Gyógyfürdői Zrt.:** 2021. évben I. negyedévében a társaság likviditási helyzete továbbra is kritikus és az elmaradó bevételek miatt csak folyószámlahitellel volt képes biztosítani operatív működését. A járványügyi intézkedésekkel hatására történő fürdőbezárásokkal, a határzárral és a polgárok fertőzéstől való félelmével összefüggésben a társaság kilátásai is igen borúsak. Ennek ellenére a tervhez képest jelentősen javult a likviditás elsősorban a működési kiadásokon történt megtakarítások miatt.

**FŐKERT Nonprofit Zrt.:** A társaság záró pénzállománya a tárgyidőszak végén 157 M Ft, ami cca. 27%-kal haladja meg terv időszaki záró likviditást. Az első három hónapban működési költségek 58 M Ft-tal haladták meg a működési bevételeket, melyet a társaság szabad pénzeszközeiből fedezni tudott, így nem szorult hitelre azok finanszírozásához. A jelentős működési kiadást elsősorban a tavalyi évről áthúzódó 3,5t alatti emelőkosaras kisteherautó beszerzés kifizetése növelte meg.

**Budapesti Temetkezési Intézet Nonprofit Zrt.:** A társaság pénzállományának 2021. évi nyitó értéke 709,5 millió Ft volt. Az I. negyedéves záró pénzeszközállomány 563,5 millió Ft, a csökkenés 146 millió Ft. 2020. évben 260 millió Ft önkormányzati forrás került átutalásra a kegyeleti közszolgáltatásokkal kapcsolatosan kompenzáció előleg jogcímen. A fennmaradó 421 millió Ft pénzügyi rendezésére a Fővárosi költségvetési főosztály tájékoztatása alapján – a közgyűlési döntést követően – 2021. május–június hónapban kerülhet sor.

**FŐKÉTÜSZ Nonprofit Kft.:** A társaság a 2021. évet 78 M Ft pénzeszközzel kezdte, mely az I. negyedév végére 57 M Ft-ra csökkent. Ugyanakkor ez kedvezőbb, mint a terv szerinti pénzügyi pozíció. Ez utóbbi 45 M Ft folyószámlahitel kihasználtsággal számol az időszak végére. A pozitív likviditási helyzet a bevételi oldalról a tervezettnél 35 M Ft-tal magasabb februári önkormányzati támogatásnak köszönhető. Kiadási oldalról az egyéb szállítói kifizetésben mutatkozott a legjelentősebb megtakarítás, 69 M Ft. A jövőben azonban jelentős kompenzációval nem számolhat csak a piaci eredménye fogja befolyásolni az eredményét, mert a közszolgáltatási feladatok átadásra kerülnek 2021. május 1-től a kéményseprő-ipari szervnek.

1. **BVH Budapesti Városüzemeltetési Holding Zrt.**
	1. **Eredménykimutatás**



**2021. I. negyedév végével az adózott eredmény -41 M Ft, ami az előző évhez képest -51 M Ft-os míg a tervhez képest -33 M Ft eredményromlást prognosztizált.**

* A tásaságág nettó árbevétele a tárgyidőszakban a bázisidőszakhoz képest 72 M Ft csökkenést mutat, melynek indoka, hogy a BVH és a tagvállalatok is készülnek az összeolvadásra, így a menedzsment szolgáltatási tevékenységek szűkültek az adott időszakban a BVH és a leányvállalatok között. A 2021. március 31-ig megkötött szerződések bázisévhez viszonyítva átlagosan - 52%-kal alacsonyabb értéken kerültek megkötésre.
* Az üzemi tevékenység eredménye bázisévhez (-51 M Ft) és tervhez viszonyítottan (-33 M FT) is romlott.
	1. **Működési költségek**



**Működési költségek változása 2021. I. negyedévben:**

***Anyagjellegű ráfordítások eredményhatása tervez viszonyítva (+2)***

* Tény időszakban kevesebb szakértői igénybevételre került sor tervezetthez képest, ezáltal megtakarítást realizált a társaság.

***Személyi jellegű ráfordítások eredményhatása (+28)***

* A bérköltségen keletkezett költségmegtakarítást a 2021. évben megszűnt munkaviszonyok indokolták (HR ig., Gazdasági ig., Marketin, PM)

***Értékcsökkenési leírás eredményhatása (0):***

* Az értékcsökkenés tervezettek szerint alakult.
	1. **Likviditás**

****

A negyedév végén 520 M Ft pénzállománnyal zárta a főkönyvét a társaság, míg a bázis időszakban 606 M Ft-tal. A csökkenést alapvetően a menedzsment díj havi összegének tárgyidőszaki csökkenése indokolja, melyet kompenzál még az anyagjellegű, és személyjellegű költségek alacsonyabb igénybevétele tárgyidőszakban.

Összességében a Társaság likviditása stabil.

1. **Tagvállalati adatok**
	1. **Budapesti Távhőszolgáltató Nonprofit Zrt. (FŐTÁV Nonprofit Zrt.)**
		1. **Eredménykimutatás**



**A társaság 2021. évi I. negyedéves adózott eredménye 1 204 M Ft, ami a terv értéknél 560 M Ft-tal magasabb.**

***Korrigált árbevétel eredményhatása (-118):***

* Belföldi értékesítés alaptevékenység árbevétele (-198 M Ft): Ennek legfőbb oka a 68 TJ-lal alacsonyabb értékesített hőmennyiség. A negyedéves átlaghőmérséklet minimálisan elmaradt a tervezettől, azonban a legnagyobb volument jelentő január 2,28 fokkal melegebb volt, - melynek 246 TJ-os elmaradt értékesített hőmennyiségét a február-márciusi hidegebb időjárás nem tudta kompenzálni.
* Kapott támogatások (+79 M Ft): A távhőszolgáltatási mennyiségfüggő támogatás negatív előjele miatt magasabb a tervnél.

***Aktivált saját teljesítmény eredményhatása (-248):***

Elmarad a tervezett értéktől, mely mögött a gyártási tevékenység tervhez mért növekedése (+3,9 M Ft), a bérmunka tevékenység (-6,3 M Ft), valamint a beruházások aktiválásának (-245,9 M Ft) terv alatti értéke áll. A hőközpont gyártás esetében, mind a felhasznált anyag költsége (-177 M Ft), mind a munkaidő ráfordítás (-6%) egyaránt elmaradt a tervezett értéktől, míg a munkaidő elszámolásának alapjául szolgáló költségek a terveknek megfelelően alakultak.

***Egyéb bevételek-ráfordítások kompenzáció nélküli eredményhatása (-134):***

* Széndioxidkvóta felhasználása (-187 M Ft): A kibocsátási adatok alapján történő ráfordítás elhatárolása a kvóta tervezetthez képest magasabb egységárának következtében 187 M Ft-tal magasabb a tervnél.
* Céltartalék változás (+18 M Ft): A tervezettel ellentétben nem került felhasználásra a jövőbeni költségekre képzett céltartalékból.
* Véglegesen, nem fejlesztési célra átadott támogatások (+45 M Ft): A támogatások, alapítványi támogatások az időarányos tervektől eltérően csak kis mértékben valósultak meg.

***Pénzügyi műveletek eredménye (-16):***

* A magasabb kamatfizetés oka, hogy a piaci folyamatok következtében a tervezettnél magasabban alakult a BUBOR kamatláb, valamint a tervezés során alacsonyabb EIB kamatfelárral számolt a társaság.
	+ 1. **Működési költségek**



**A társaság működési költségeinek összege 2021. I. negyedévben 16 710 M Ft, amely a tervhez képest 1 113 M Ft-os csökkenést mutat.**

***Anyagjellegű ráfordítások eredményhatása (+1 061*):**

**Anyagköltség (+449):**

* Alapanyagok költségei (+189 M Ft): A hővásárlás költsége döntően volumencsökkenés miatt alacsonyabb a tervezettnél.
* Fenntartási-, javítási-, karbantartási anyagok (+201 M Ft): A beruházási munkák lassabban haladnak a tervezett megvalósításhoz képest, amelyekhez a rendelkezésre bocsátott anyagfelhasználás is elmarad a tervezettől. Ezek döntően a hőközpontok gyártásához és távfelügyeletbe kötéséhez szükséges - rendelkezésre bocsátott anyagok.
* Közüzemi díjak (+45 M Ft): A villamos energia költsége alacsonyabb az időarányos tervnél.

**Igénybe vett szolgáltatások (+602 M Ft):**

* Bérleti díjak (+32 M Ft): Az ingatlan bérleti díjak alacsonyabbak a terv értéknél, mivel tavalyi évben a központi irodaház felújításának idejére iroda és parkoló bérlése vált szükségessé.
* Posta, telefon, telefax és egyéb telekommunikációs költségek (+15 M Ft): Az egyéb telekommunikációs költségeken keletkezett időszakos megtakarítás.
* Karbantartási költségek (+298 M Ft): Elsősorban a termelőeszközök karbantartásán és a szoftverek support díján történt időszaki megtakarítás, azonban a beszerzési eljárások és szerződéskötések folyamatban vannak, a költségek időbeni ütemezése viszont eltér a tervezettől.
* Hirdetés-, reklám-, propagandaköltségek (+35 M Ft): A PR és reklám költségek csökkenését elsősorban az okozza, hogy a pandémiás helyzetre tekintettel számos kampány, illetve rendezvény elhalasztásra vagy törlésre került.
* Szakértői, tanácsadói, ügyvédi díjak (+104 M Ft): A minden szakértői díj csökkent a tervezetthez képest az igénybevételükkel arányosan.
* Utazási és kiküldetési költségek (+15 M Ft): A pandémiával kapcsolatos időszakos ingyenes parkolási rendelet következménye.
* Oktatás (+16 M Ft): A koronavírus járvánnyal összefüggően és a korlátozások miatt a tervezett oktatások jelentős része elmaradt.
* Üzemeltetési díj (+59 M Ft): A BVH menedzsment díjaiban történt változás hatása.
* Egyéb igénybevett szolgáltatás (+19 M Ft)

***Személyi jellegű ráfordítások eredményhatása (+43):***

* Bérköltség (+11 M Ft): A tervtől való elmaradást egy részről a létszám jelentős elmaradása magyarázza (21 fő fizikai, és 28 fő szellemi munkavállalóval alacsonyabb a tervezettnél). A hatást némileg ellensúlyozza az április hónaptól tervezett visszamenőleges hatályú béremelés korábbi megvalósítása, miszerint február hónapban visszamenőlegesen kifizetésre került az emelt összeg.
* Személyi jellegű egyéb kifizetések (+8 M Ft): Elsősorban az egyéb cafetéria juttatások soron történt időarányos megtakarítás a tervezhez képest.
* Bérjárulékok (+24 M Ft): A járulékok összege alapvetően követi a bérköltség és a személyi jellegű kifizetések alakulását, viszont ennél nagyobb mértékben érzékelteti hatását a szociális hozzájárulási adó mértékének 2019. II. félévétől végrehajtott 2% pontos csökkentése.

***Értékcsökkenés (+8):*** A tervhez képest az időarányos értékcsökkenés csökkent, melyet némileg ellensúlyozott, hogy a kisértékű eszközök aktiválása a vártnál nagyobb összegben valósult meg.

* + 1. **Főbb naturáliák**



Naturáliák alakulása 2021. évben:

* Az időszaki értékesített hőmennyiség az átlaghőmérséklet 0,5 %-os csökkenése ellenére, összességében 1,6%-kal csökkent.
* A külső hőforrásoktól vásárolt hő mennyisége mintegy 247 TJ-lal, csökkent.
* A 2021. évben a hőtermelés vesztsége kis mértékben növekedett.
	+ 1. **Beruházások**



**2021. I. negyedévben a beruházások értéke 194 M Ft-tal elmaradt az időarányos tervezettől.**

* A társaság 2021. évi beruházási terve éves szinten 16 376 M Ft összegben került elfogadásra. Az elfogadott tervhez képest az évben első negyedévében csupán 5%-ban teljesült.
1. Az első negyedévben összesen 53,3 M Ft értékben végzett a társaság 100 M Ft alatti fogyasztói megkereséssel kapcsolatos fejlesztő beruházásokat több, mint 50 helyszínen. A kapcsolódó nagyobb projektek, mint a József Főhercegi Palota távhőellátása az év második felében várható.
2. A távveszték korszerűsítési projektek a II. negyedévben kezdődnek.
3. Pannónia utcai vezetékbővítés I.-es ütem: Az V. kerületi tulajdonosi hozzájárulás hiányában a projekt nem kezdődött el. Jelenleg egyeztetés zajlik az önkormányzattal. A beruházás várhatóan 2022-ben valósulhat meg.
4. Informatikai beruházások: A keretlehívások folyamatosak. Az SAP HANA átállás határideje június elseje, így a jelentős összegű kifizetések a II. negyedévben várhatók.
5. Hőközponti stratégiai beruházások: 168 db címen távfelügyelet kiépítés, illetve további korábbról áthúzódó 24 címen szintén távfelügyelet kiépítése történt.
6. Hőközpont korszerűsítő projektek: Hőközpont teljes felújítás: kiviteli tervezés 20 db címen, és kivitelezés 40 db címen volt az I. negyedév során.
7. XI. Kopaszi gát Budapart BOE irodaépület hűtés: A munkaterület átadás elhúzódott, így 2020-ról áthúzódott a tétel erre az évre.
	* 1. **Likviditás**



**A társaság valós pénzügyi pozíciója 2021. március végére 4 250 M Ft-on realizálódott.**

* A vizsgált időszakban a kiadások 3 329 M Ft-tal haladták meg a bevételeket.
* A mérleg szerinti pénzeszközök állománya a januári nyitó 7 621 M Ft-ról az év végére 4250 M Ft-ra csökkent.
* A FŐTÁV Nonprofit Zrt. pénzeszközállománya - az igénybe vett folyószámlahitellel és beruházási hitellel - a vizsgált időszakban elegendő volt a működési kiadások és beruházási kifizetések teljesítésére, likviditási problémák nem merültek fel.
	1. **Fővárosi Közterület-fenntartó Nonprofit Zrt. (FKF Nonprofit Zrt.)**
		1. **Eredménykimutatás**



**A társaság 2021. I. negyedéves adózott eredménye 822 M Ft veszteség, amely az időarányos terv értéknél 328 M Ft-tal jobb.**

***Korrigált árbevétel (-398):***

* A tervtől való elmaradás oka az NHKV szolgáltatási díj bevételének tervtől való eltérése a 2021. I. negyedévi elszámolás elhúzódása miatt (-446 M Ft)
* Az idegeneknek végzett labormunkák bevétele nőtt a tervhez képest, míg a pusztazámori villamos energia értékesítés árbevétele kisebb az időarányos tervnél.
* A Hulladékhasznosító Mű melléktermék értékesítésének bevétele 79 M Ft-tal alacsonyabb a Hulladékhasznosító Mű kevesebb értékesített villamos energia mennyisége miatt.
* A nagyobb volumenben történt értékesítés következtében nőtt a haszonanyag értékesítés bevétele 133 M Ft-tal az időarányos tervhez képest.

***Aktivált saját teljesítmény eredményhatása (-15):*** A saját előállítású eszközök aktivált értéke a beruházok visszaesése miatt alacsonyabb értéken realizálódott.

***Egyéb bevételek és ráfordítások támogatás nélküli egyenlege (+493):***

* Elsősorban az előző éveket érintő tételek elszámolása okozza a különbséget. (+139 M Ft)
* A céltartalék felhasználás / képzés egyenlege 334 M Ft-tal javult, köszönhetően annak, hogy a pusztazámori lerakó I. ütem vízbázis védelemre képzett céltartaléka feloldásra került.

***Pénzügyi műveletek eredménye (-27):*** A kamatfedezeti ügyletek bevételei a tervezett érték alatt realizálódott az újra kötéseket követően, valamint a befektetett pénzügyi eszközökből árfolyamveszteségek származtak.

***Adófizetési kötelezettség (+1):*** Az időszak negatív adózás előtti eredménye miatt adófizetési kötelezettség csak a módosító tételek következtében merült fel.

* + 1. **Működési költségek**



**Működési költségek csökkenésének eredményhatása az I. negyedéves tervidőszakhoz képest 273 M Ft. Az időszak során a társaság személyi jellegű költségei és értékcsökkenése csökkent, a anyagjellegűek pedig növekedtek.**

***Anyagjellegű ráfordítások eredményhatása (-164)*:**

**Anyagköltség (-114):**

* Felhasznált anyagok költségei (-64 M Ft): A Hulladékhasznosító Mű fenntartási anyag költsége nőtt 56 Ft-tal, míg a vas-, acél, színesfém, hulladék költsége 11 M Ft-tal csökkent a tervhez képest. A hintőanyag felhasználás a vártnál rosszabb időjárás miatt 17,5 M Ft-tal növekedett.
* Egy éven belül elhasználódó anyagi eszközök (+16 M Ft): Jellemzően a munkaruha költségeken és a műszaki anyagok költségén mutatkozott az időarányos megtakarítás.
* Az egyéb anyagköltségek (-68 M Ft): A bio dízel és a CNG sorokon költségtúllépés keletkezett, míg a benzin felhasználás az időarányos terv alatt maradt.

**Igénybe vett szolgáltatások (+158):**

* Szállítás, raktározás költségei (-27 M Ft): A csurgalékvíz szállítás és a Hulladékhasznosító Mű füstgázmosó maradékanyag ártalmatlanítás nőtt, ugyanakkor a veszélyes hulladék szállítás költsége (a lakossági lomtalanítás szünetelése miatt) kis mértékben csökkent.
* Bérleti díjak (+21 M Ft): A tervtől való elmaradás a FŐTÁV kisturbina bérleti díjának tervezettnél kisebb értéke okozza.
* Posta, telefon és egyéb kommunikáció (+9 M Ft): Az elrendelt home office miatt bár az internet költség növekedett, ezt ellensúlyozta, hogy a vezetékes, mobil és egyéb telekommunikációs költségek csökkentek az I. negyedévben.
* Karbantartás költségei (+210 M Ft): A szoftverek karbantartási-, támogatási, frissítési költségek vonatkozásában nagyobb kifizetések időarányosan áttolódtak a 2. negyedévre a várakozásokhoz képest.
* Reklám költségek (-15 M Ft): Időszaki túllépés okozta a reklámköltségek növekményét.
* Szakértő, tanácsadói ügyvédi díjak (+24 M Ft): Az ügyviteli- és üzletviteli tanácsadások az alacsonyabb mértékű igénybevételből adódóan csökkentek.
* Üzemeltetési díj (-26 M Ft): Az ingatlan üzemeltetési díj 26 M Ft-tal a több eseti megrendelés miatt növekedett.
* Egyéb igénybe vett szolgáltatás (-20 M Ft): A szelektív hulladék válogatás költsége és a vadplakát, falfirkák eltávolítási költsége növekedett az I. negyedéves tervhez képest.

**Egyéb szolgáltatások értéke (-19):** A növekedés a nagyobb hulladéklerakói járuléknak köszönhető.

**Eladott áruk beszerzési értéke (-181):** Mivel a begyűjtött szelektív hulladék (haszonanyag) és a raktári anyag mennyiségének értékesítése is magasabb, így az ehhez kapcsolódó ELÁBÉ is meghaladja a terv értéket.

**Eladott (közvetített) szolgáltatások értéke (-7):** A költségnövekmény döntően az alvállalkozói teljesítmények növekedésének hatásából adódik.

***Személyi jellegű ráfordítások (+297):***

* Összes bérköltség (+168 M Ft): A pandémiás helyzet miatt a túlmunkaigény a tervhez képest csökkent.
* Személyi jellegű egyéb kifizetések (+33 M Ft): Az időszaki megtakarítás meghatározó oka, hogy a béren kívüli juttatásokat terhelő adók és a munkaviszonnyal kapcsolatos egyéb juttatások a tervhez képest csökkentek
* Bérjárulékok (+95 M Ft): A járulékokon történt megtakarítás az alacsonyabb bérek következménye.

***Értékcsökkenés (+140):***A vagyonkezelésbe átvett eszközök értékcsökkenésére a beruházásból a beérkezett hulladékszállító célgépekkel számolt a társaság eredetileg I. negyedévre, azonban ez még nem történt meg.

* + 1. **Főbb naturáliák**



* Az budapesti lakossági, az ártalmatlanított idegen hulladék, valamint a budapesti alvállalkozók által gyűjtött hulladék kisebb az időarányos tervnél, mivel a terv készítésének időpontjában nem került figyelembevételre a 2020. novemberi korlátozás. Ezt csak részben tudta ellensúlyozni a budapesti gazdálkodó és az agglomerációból begyűjtött hulladék tervezett mennyiségnél nagyobb értéke.
* A megváltozott fogyasztói szokások következtében a házhoz menő szelektív begyűjtés kis mértékben nőtt, azonban a lakossági hulladékgyűjtő udvarok begyűjtése csökkent.
* A 2020 novembertől érvényes pandémiás intézkedések elsősorban a gazdálkodó szervezetekre voltak negatív hatással, melyeknél így a számlázott budapesti közszolgáltatói hulladék mennyisége csökkent.
* Az év eleji csapadékos időjárás miatt jelentősen növekedett a kézi és a gépi úttisztítás és síkositásmentesítés iránti igény.
* A koronavírus elleni védekezés miatt megnövekedett az aluljárótakarítás teljesítménye a tervezetthez képest, közel a bázis szintjén alakult.
	+ 1. **Beruházások**



* Hulladékszállító célgépek - KEHOP IV: A tavalyi évről áthúzódó projekt. 2021. I. negyedévében 9 db célgép került beszállításra a társasághoz, amelyeket már üzembe helyezésre is kerültek. Az utolsó célgép várhatóan 2021. áprilisában érkezik.
* KEOP II. Logisztikai Szolgáltató Központ: A kivitelezés folyamatos. A projekt kifizetés ütemterve felülvizsgálat alatt van, a tervvel ellentétben a III. negyedévben várható teljesülés.
* Jármű rekonstrukció: A közbeszerzések előkészítésének elhúzódása, valamint a pandémiás helyzetre való tekintettel áthúzódott a projekt erre az évre és a kapcsolódó kifizetések 2021. augusztusában várhatók.
* KEOP II. Nagyválogatómű Technológia - optikai válogató: A korábbi közbeszerzés eredménytelenül zárult. Az új közbeszerzés elhúzódása miatt a projekt költségei várhatóan csak a II. negyedévet követően jelennek meg.
* A különféle hulladékgyűjtő edények beszerzésére 2021. évre 535 M Ft-ot terveztek, melyből már az I. negyedévben 180 M Ft felhasználásra került.
* Informatikai beruházások: I. negyedévére tervezett 50 M Ft-ból 43 M Ft került elköltésre, amely az éves terv 9 %-a. Nagyobb tételek a következők: Alkalmazás fejlesztés – OPENSZOLG06 18 M Ft, Sophos SG 450 Fullgard plusz licensz megújítás 13 M Ft, Libra fejlesztés 9 M Ft.
* HHM beruházásai: A Hulladékhasznosító műhöz kapcsolódó beruházások közbeszerzései még folyamatban vannak, a pénzügyi teljesülésük 2021. év II. negyedévében várható.
	+ 1. **Likviditás**

****

**A társaság valós pénzügyi pozíciója 2021. év márciusának végén – 279,6 M Ft, mely az időarányos terv értéknél 3 081 M Ft-tal alacsonyabb.**

* A 2021. évre tervezett önkormányzattól származó közszolgáltatói bevételek a tervnek megfelelően teljesültek a 2020. év még nem rendezett támogatási összegének és a 2021. év első igényelt támogatási részletének februári kiegyenlítésével, valamint a következő két hónapra kért támogatás márciusi átutalásával.
* 2021. januárban az NHKV rendezte a 2020. év első felének költségalapú felülvizsgálataként megállapított mintegy 4 milliárd Ft-ot, miközben még nem került rendezésre a 2020. negyedik negyedévének szolgáltatási díja.
* A korábbi időszakok bevétel oldali kiszámíthatatlansága, több hónapos csúszása miatt a társaság továbbra is a kiadások visszafogásával reagált, a beruházások és az egyéb szállítói kifizetések is elmaradtak a tervszámoktól.
* A folyószámla hitelkeret 2020 júniustól 10 Mrd Ft-ra nőtt, igénybevétele rendszeres.
* A 9 Mrd Ft-os államkötvény lejárat előtti megszüntetésére nem volt szükség, lejárat után újrakötésre került.
	1. **Budapest Gyógyfürdői Zrt. (BGYH Zrt.)**
		1. **Eredménykimutatás**



**A társaság 2021. évi I. negyedéves adózott eredménye -1 176 M Ft** **volt, ami majd 556 M Ft-tal magasabb az időarányos tervnél:**

***Korrigált nettó árbevétel (+216):***

* Az értékesítés nettó árbevétele (-62 M Ft): Az első negyedévben a bezárás miatt csak 40 M Ft-re tehető a megszokott alaptevékenységi árbevétel (palackozó, labor eladásai, munkásszállás árbevétele stb.) a többi a Rác Nosztalgia Kft „f.a.”-vel szemben fennálló földhasználati díj kiszámlázása az elmúlt öt évre és 2021. évre (146 M Ft), a Csepeli strand bérbeadásából származó árbevétel (12 M Ft), és a Széchenyi Étterem Kft-ben lévő tulajdonrész alapján bejövő marketing-hozzájárulás (15,5 M Ft) eredménye.
* Visszafizetési kötelezettség nélkül kapott működési támogatás (+279 M Ft): Jelentősen növekedett, melynek oka a turisztikai ágazatban működő cégeket érintő állami bértámogatás volt.

***Egyéb bevételek és ráfordítások egyenlege (támogatások nélkül) (-264):***

* Értékvesztés, terven felüli értékcsökkenés eredményhatása (-186 M Ft): A tétel döntően az egyéb bevételeknél könyvelt földhasználati díjra elszámolt értékvesztésből ered.
* Egyéb tételek összesen (-80 M Ft): Elsősorban előző évet érintő tételekhez, mint a Gellért fürdő után a korábbi évekre fizetendő építmény és telekadóhoz kapcsolódik.

***Pénzügyi műveletek eredménye (-1):*** A beruházási hitelek után fizetett kamatkiadások megegyeznek a tervezettel.

* + 1. **Működési költség**



**Működési költségek összege 2021. év I. negyedévében 1 598 M Ft volt, mely 605 M Ft-tal kevesebb, mint az időarányosan várt:**

***Anyagjellegű ráfordítások eredményhatása (+329):***

**Anyagköltség (+110):**

* Felhasznált anyagok költségei (+27 M Ft): A tervhez képesti csökkenésben szerepet játszott, hogy a korlátozások miatti fürdőbezárásokkal együttesen az alapanyagok, a segédanyagok, továbbá és fenntartási-, karbantartási és építési anyagok felhasználása is csökkent.
* Közüzemi díjak (+65 M Ft): a tervezettel ellentétben a korlátozások a társaság az nem nyithatta ki üzemegységeit így általánosságban elmaradt a tervezettől a víz- és villamosenergia fogyasztás, valamint a gázfelhasználás is.
* Egyéb ki nem emelt anyagok és nyomtatványok, irodaszerek, tisztitószerek és vegyszerek (+17 M Ft): Hasonlóképp az előzőkhez a forgalommal összefüggő anyagok felhasználása is csökkent.

**Igénybe vett szolgáltatás (+195):**

* Szállítás-rakodás, raktározás költségei (+5 M Ft): A fürdőbezárások következtében a szállítási szolgáltatások igény bevétele is csökkent.
* Karbantartás költségei (+53 M Ft): A költségek lefelezését egyrészt az eseti műszaki és épület karbantartások csökkentésével tudta elérni a társaság, másrészt az új fürdőbeléptető rendszer karbantartási és support díján, mely alacsonyabb, mint az előző rendszer fenntartása.
* Hirdetés, reklám és propagandaköltségek (+ 29 M Ft): A fürdőbezárások miatt nem volt indokolt az üzemegységek reklámozása.
* Forgalmi jutalék (+4 M Ft): A festipay rendszer üzemeltetéséből eredő jutalék kieső forgalom miatt alacsonyabb volt.
* Közüzemi szolgáltatások igénybevétele (+11 M Ft): a bezárásokból eredő csökkenés csatornadíjakban és távhő szolgáltatásban is megjelent.
* Egyéb igénybe vett szolgáltatások összesen (+76 M Ft): Elsősorban az Újpesti fürdő bontásának (2018. év) korábban vitatott rész-számlája (cca. 80 M Ft) okozza, amely költség az I. negyedév helyett várhatóan csak a II. félévben realizálódik.

**Egyéb szolgáltatás (+10):** A csökkenést elsősorban a bankköltségek csökkenése okozta, lényegesen kevesebb tranzakció történt a társaság életében, mint egy évvel ezelőtt. Mindemellett a tervhez képest csökkentek a biztosítási díjak és a tagsági díjak is.

**Eladott áruk beszerzési értéke (+2):** A bezárásokkal egyidejűleg felfüggesztésre került a kereskedelmi áruk eladása is.

**Eladott (közvetített) szolgáltatások értéke (+12):** A közvetített szolgáltatások az időarányos terv értékhez képest csökkentek, elsősorban egyes bérlőkkel közös szolgáltatás tovább számlázásának visszaesése miatt.

***Személyi jellegű ráfordítások eredményhatása (+283):***

* Bérköltség (+162 M Ft): az állományi létszám 2020. évhez hasonlóan 2021-ben is tovább csökkent, a tervhez képest is létszám megtakarítást ért el (cca. 4%-kal) a társaság. A járvány miatti lezárások ideje alatt állásidőt rendeltek el, és az állásidőre 81,5%-os bér fizetés folyósítottak az érintett munkavállalóknak.
* Személyi jellegű egyéb kifizetések (+6 M Ft): Az állás idő alatt a cafetéria fizetést felfüggesztette a társaság.
* Bérjárulékok (+115 M Ft): a bezárások miatti veszteségek, kiadások ellentételezésére a kormánytól kapott ágazati támogatás, melynek a bértámogatást jelentő része az egyéb bevételeken jelenik meg, míg a járulékfizetési kedvezmény a személyi költségeket csökkenti.

***Értékcsökkenési leírás (-7):*** 1,3%-kal haladta meg a terv értéket. Az egyedüli értékcsökkenés növekedést a csillaghegyi palackozó üzem 2020. év végi aktiválása jelentett.

* + 1. **Főbb naturáliák**



A 2020. novemberében elrendelt pandémia miatti korlátozások a tervvel ellentétben az idei első negyedévben is érvényben maradtak a vírusmutációknak köszönhető újabb fertőzési hullám hatására, melynek eredményeképp a társaság minden naturália elemében elmaradt az amúgy óvatos terv értékektől is.

* + 1. **Beruházások**



**2021. I. negyedévében beruházások összege 357 M Ft, mely a negyedéves tervet 314 M Ft-tal haladja meg:**

A társaság a korlátozások és a tervezettnél későbbi fürdőnyitás miatt több időarányosan betervezett projektet későbbre halasztott (Széchenyi T.termál oktogon medence melletti WC-k felújítása, Széchenyi uszoda 1-2 szauna melletti mozgássérült liftek, Csillaghegy, klórdioxid teljeskörű kiépítése az Árpád kúthoz).

* A Csillaghegyi focipálya 271 M Ft-os kivitelezése a BGYH tulajdonán elvégzett idegen beruházás, idegen forrásból, ezért nem is terhelte a társaság likviditását.
* Csepeli Strand Vízicsúszda A BGYH tulajdonán elvégzett idegen (bérlő által elvégzett) beruházás - 2018. évről tolódott át erre az évre.
* Pálmaház Relax Kft átvett eszközei: A korábbi bérlő eszközeinek átvétele későbbi hasznosítás céljából, megállapodás alapján.
* Mindemellett informatikai eszközök és egyéb eszközök beszerzésére került sor a likviditási helyzet miatt a tervezettnél kisebb mértékben.
	+ 1. **Likviditás**

****

****

* 2021. évben I. negyedévében a társaság likviditási helyzete továbbra is kritikus és az elmaradó bevételek miatt csak folyószámlahitellel volt képes biztosítani operatív működését. A járványügyi intézkedésekkel hatására történő fürdőbezárásokkal, a határzárral és a polgárok fertőzéstől való félelmével összefüggésben a társaság kilátásai is igen borúsak. Ennek ellenére a tervhez képest jelentősen javult a likviditás elsősorban a működési kiadásokon történt megtakarítások miatt.
* Az alaptevékenységhez kapcsolódó működési bevételek az első negyedév során rendre alulmúlták a működési kiadásokat. Az átlagosan havi több száz millió forintos bevételkiesés jelentősen rontotta a likviditást, annak ellenére, hogy a szállítói kifizetések csökkentek, és a kormány által bevezetett bérjárulékfizetési engedmények és a létszám csökkenés megtakarításokat eredményezett a bér jellegű költségeken.
* A társaság élt a koronavírus világjárvány miatt hozott 47/2020. (III.8.) Kormányrendeletben foglalt fizetési moratórium lehetőségével, ezért a társaság nem teljesített hiteltörlesztést a vizsgált időszakban.
* Az időszakot a pénzügyi intézmények által rendelkezésre tartott, összesen 2 400 M Ft folyószámlahitel keretéből próbálja áthidalni.
	1. **FŐKERT Nonprofit Zrt.**
		1. **Eredménykimutatás**



**A társaság 2021. évi I. negyedéves adózott eredménye 130 M Ft, mely 145 M Ft-tal meghaladta az első negyedévre prognosztizált -16 M Ft-os veszteséget.**

***Korrigált árbevétel (+58):***

* A nettó árbevétel meghaladta a tervet, mert az elvégzett munkák a Városliget Zrt. részéről való magasabb megrendelői igényekhez igazodtak, valamint Pünkösdfürdői kiszámlázások is megvalósultak.

***Aktivált saját teljesítmény (+32)***:

* Az aktivált saját teljesítmény értéke az egyéb piaci megrendelések ki nem számlázott munkálataihoz kapcsolódik, melynél a tervezetthez képest kevesebb tételt sikerült elszámolni és kiszámlázni az időszak végére.

***Egyéb bevételek és ráfordítások egyenlege (támogatások nélkül) (+11)***:

* Véglegesen fejlesztési célra kapott támogatás (+12 M Ft): Beruházásokra (zöldkataszter, napelemes rendszer stb.) kapott támogatás amortizációval arányosan feloldott részének értéke.
* Egyéb tételek összesen (-1 M Ft)

***Pénzügyi műveletek eredménye (-8):***

* A pénzügyi eredmény soron a tervidőszaktól való eltérést elsősorban az okozza, hogy a leányvállalatok közül csak a Virágértékesítő Kft.-től érkezett be az osztalék összege, 22,4 m Ft értékben.
	+ 1. **Működési költségek**



**A működési költségek összege 937 M Ft volt a tárgyidőszakban, mely 53 M Ft-tal alacsonyabb az időarányos terv értéknél.**

***Anyagjellegű ráfordítások eredményhatása (+39)*:**

**Anyagköltség (+11):**

* Felhasznált anyagok költségei: (+3 M Ft): A városligeti többletmunkáknak köszönhetően a alapanyagok költsége növekedett, azonban ezt ellensúlyozta az üzemi és fűtőanyagok, valamint a fenntartási-, javítási-, és karbantartási anyagokon történt időszakos megtakarítás.
* Villamosenergia díj (+4 M Ft): A csökkenő villamosenergiafelhasználás hatására megtakarítás mutatkozik a költségnemen.
* Felszerelések, szerszámok (+5 M Ft): A bázis év során jelentős szerszámbeszerzés történt az elöregedő géppark fejlesztésére, melynek hatására idén alacsonyabb mértékben szükségeltetett hasonló felszerelések beszerzése.

**Igénybe vett szolgáltatások (+27):**

* Szállítási szolgáltatások (+16 M Ft): A korlátozások miatt a lombszállítási feladatok csak kisebb tételben valósultak meg, mint a tervezett.
* Bérleti díjak (-5 M Ft): Elsősorban egyéb bérleti díjakon történt költségnövekmény, melyet részben ellensúlyozott a szoftver-, és a gépjármű bérleti díjon keletkezett megtakarítás.
* Karbantartás költségei (+6 M Ft): A tavalyi év során több nagyobb javítási, karbantartási feladat került elvégzésre az elöregedő járműpark következményeképp, melynek hatására idén a termelőeszközök karbantartásán sikerült megtakarítást realizálni az időarányos tervhez képest.
* Kertészeti munkák – faápolás (+20 M Ft): Az elvégzett faápolási munkálatok a madarak költési időszakának figyelembevétele és a csapadékos időjárás miatt elmaradtak a tervezettől.
* Egyéb igénybe vett szolgáltatás (-8 M Ft): Pünkösdfürdői kivitelezési munkákhoz kapcsolódik, melyeket elsősorban alvállalkozók végeznek.

**Egyéb szolgáltatások értéke (+0,5):** Az időarányos bankköltségeken keletkezett megtakarítás.

***Személyi jellegű ráfordítások (+20):*** A tervhez képest az átlagos állományi létszám 2%-kal (10 fő) csökkent, melynek hatására a kifizetett bérek (20 M Ft-tal) és járulékok mértéke is csökkent (6 M Ft-tal). Az időarányos személyi jellegű egyéb kifizetések 5 M Ft-os növekedése a koronavírushoz köthető munkáltatót terhelő betegszabadság és táppénz következménye.

***Értékcsökkenési leírás (-5):***

* Az értékcsökkenési leírás összege kis mértékben emelkedett, amely a tavalyi évben történt jelentős értékű gép, eszköz, jármű beszerzéssel és annak időbeni kitolódásával magyarázható.
	+ 1. **Főbb naturáliák**



* Az egyes naturáliák alakulása az elvégzett munkák függvényében alakult.
* A kialakult pandémiás helyzet és a korlátozások jelentősen átírták a közszolgáltatási szerződésben vállaltakat, a társaság változtatott munkaszervezésén és az elvégzendő feladatokat priorizálta.
* A zöldfelületek kaszálás a hideg és csapadékos időjárás hatására elmaradt a tervezettől.
* A lágyszárú, cserje, talajtakaró, sövényültetés és a növényzet kapálás, metszés meghaladta az időarányost a megváltozott munkaszervezések és közszolgáltatási szerződésben vállaltak hatására.
* A faültetések munkák jelentősen meghaladták az időarányos terveket, jelentős park és sorfaültetések történtek az első negyedévben (pl: Flórián téri park).
* A lombgyűjtések mennyiségének csökkenése összefüggésben áll azzal a környezettudatos lépéssel, hogy a lombok egy részét az állatok téli áttelésének segítségképp hagyják az avaron.
	+ 1. **Beruházások**



A társaság a 2021. év I. negyedévében összesen 59 M Ft értékben valósított meg beruházásokat, amely az éves keret 29%-a.

A 2020. évi Beruházási tervben szereplő 3,5 t össztömegű emelőkosaras tehergépjármű beszerzésére vonatkozó közbeszerzési eljárás 2020. év végén eredményesen lezárult, míg a nyertes partnerrel a szerződéskötés, a gépjármű leszállítása és pénzügyi teljesítése is 2021. I. negyedévében történt meg.

* + 1. **Likviditás**

****

A társaság valós pénzügyi pozíciója a tárgyidőszak végén 157 M Ft, ami cca. 27%-kal haladja meg terv időszaki záró likviditást. Az első három hónapban működési költségek 58 M Ft-tal haladták meg a működési bevételeket, melyet a társaság szabad pénzeszközeiből fedezni tudott, így nem szorult hitelre azok finanszírozásához. A jelentős működési kiadást elsősorban a tavalyi évről áthúzódó 3,5t alatti emelőkosaras kisteherautó beszerzés kifizetése növelte meg.

* 1. **Budapesti Temetkezési Intézet Nonprofit Zrt. (BTI Zrt.)**
		1. **Eredménykimutatás**



**A társaság 2021. évi I. negyedéves adózott eredménye -68 M Ft, ami a terv időszaki -155 M Ft-hoz képest 87 M Ft-os javulást mutat:**

***Korrigált árbevétel (-6):***

* Értékesítés nettó árbevétele (-6 M Ft):A tárgyidőszakban megrendelt új temetési szolgáltatások száma 282 esetszámmal haladta meg a terv időszakit, azonban az egyéb temetési szolgáltatások igénybevétele csökkent, ugyanis a járványügyi helyzetnél a temetéseket csak szűk családi körben lehetett megtartani, a ravatali termeket ezért nagyon kevesen vették igénybe, melynek hatására az értékesítés összességében elmaradt a tervtől. Mindemellett a fertőzési hullám miatt a márciusban megrendelt temetések jelentős része áthúzódott a II. negyedévre.

***Aktivált saját teljesítmények értéke (+34):*** A későbbi időszakokra áthúzódó temetések számának és értékének alakulásából adódóan, a saját termelésű készletek állományváltozása a tervidőszakhoz képest növekedést mutat.

***Egyéb bevételek és ráfordítások egyenlege (támogatások nélkül) (+5):***

* Céltartalék felhasználása (+3 M Ft): Az Ár-La Kft. vételár megfizetésére képzett céltartalék felhasználása megtörtént a tervezettnél korábban.
* Káreseményekkel kapcsolatos bevételek (+1 M Ft)

***Pénzügyi műveletek eredménye (+1):*** A minimális javulás oka a fizetendő kamatok és kamatjellegű ráfordítások alacsonyabb szintje.

* + 1. **Működési költségek**



**A társaság 2021. évi időarányos működési költségeinek összege 1 052 M Ft, ami a tervezett értéknél 51 M Ft-tal alacsonyabb.**

***Anyagjellegű ráfordítások eredményhatása (+27):***

**Anyagköltség eredményhatása (-5):**

* Felhasznált anyagok költségei (-6 M Ft): Elsősorban az alapanyagköltségek növekedtek a tervhez képest a temetések számának növekedésével arányosan.
* A munka-, forma-, és védőruha és felszerelések (-2 M Ft): A pandémia hatására a munkavállalóknak biztosított védőfelszerelések kiadása költségnövekményt eredményezett.
* Egyéb anyagköltségek (+3 M Ft): Kisebb összegű időszaki megtakarítások történtek a közüzemi díjakon (földgáz és villamosenergia felhasználás), valamint az üzemanyagokon, a tisztítószereken és a számítástechnikai anyagokon egyaránt.

**Igénybe vett szolgáltatások eredményhatása (+31):**

* A szállítás, rakodás költségei (-5 M Ft): A temetéssel kapcsolatos szállítási szolgáltatások növekedtek a temetések számával arányosan.
* Karbantartás költségei (+22 M Ft): A járművek és az épületek, építmények fenntartási, karbantartási költségeire a vártnál kevesebbet költött a társaság.
* Szakértői, tanácsadói díjak (+5 M Ft): A BVH szolgáltatási díj csökkenése megtakarítást eredményezett.
* Őrzés- védés, vagyonvédelem (+2 M Ft): A vagyonvédelmi szolgáltatásra a tervezettnél kisebb mértékben volt szükség.
* Oktatás (+2 M Ft): Az oktatások a járványügyi korlátozások miatt elmaradtak a tervezettől.
* Tereprendezés (+4 M Ft): A temetőgondozási költségeknél a munkák elvégzésével arányosan (temetőtakarítás, kaszálás, fűnyírás stb.) az időarányos terv időszakhoz viszonyítva 4 M Ft-tal csökkentek.

***Személyi jellegű ráfordítások eredményhatása (+25):***

* Bérköltség (+16 M Ft): Elsősorban a tervhez viszonyított 4%-os létszámcsökkenés eredményeképp csökkent a bértömeg.
* Személyi jellegű egyéb kifizetések (0 M Ft): A terveknek megfelelően alakult.
* Bérjárulékok (+9 M Ft): A bérrel arányosan a kapcsolódó járulékok is csökkentek.

**Egyéb szolgáltatások (+2):** A bankköltségek és a hatósági igazgatási és szolgáltatási díjak a terv értéket minimálisan alulmúlták.

***Értékcsökkenés eredményhatása (-0,5):*** A terv szerinti értékcsökkenés kismértékben meghaladta az időarányos tervet.

* + 1. **Főbb naturáliák**



* Az időszak során sok, a társaság eredményességét meghatározó naturália adatok többségében meghaladták a terv időszaki értékeket.
* A temetések száma 6,9%-kal növekedett, ezen belül továbbra is a hamvasztásos temetések száma növekedett legmeghatározóbban.
* A vírushelyzetre való tekintettel és korlátozások miatt sokan inkább az altemplomi szórásokat választották az általános temetkezési formák helyett, így növekedett 14%-kal a hamvak kiadásának a száma.
* A pandémiás helyzet a ravatalozások számának elmaradását indukálta.
* A sírhely megváltások és újraváltások számának növekedése a növekvő temetésszámoknak is köszönhető.
	+ 1. **Beruházások**



A Budapesti Temetkezési Intézet Nonprofit Zrt. 2021. I. negyedévben mindösszesen 3 M Ft értékben valósított meg beruházásokat, amely az éves 211 M Ft-os keret kevesebb mint 1%-a. Alapvetően a társaság csak kisértékű és informatikai beruházásokat tervezett időarányosan, azonban ehelyett összesen 2,7 M Ft értékben urnaférőhelyek bővítését és emlékoszlop, emléktábla beszerzést valósított meg március végéig. Nagyobb értékű tervezett beruházásai csak a II. negyedévben várhatók (pl: parcellakialakítás).

* + 1. **Likviditás**

****



A Budapesti Temetkezési Intézet Nonprofit Zrt. pénzállományának 2021. évi nyitó értéke 709 M Ft volt, a március végi záró pénzeszközállomány 563,5 M Ft, melyből szabad pénzeszköz 512 M Ft, 52 M Ft pedig elkülönítve a társaság szempontjából zárolt betétként kezelendően a kegyeleti előtakarékossághoz kapcsolódik. Az első negyedév során működési bevételei mintegy 90%-ban fedezték a felmerülő működési költségeket. A társaság a tavalyi kompenzációs keretéből fennmaradó 421 millió Ft pénzügyi rendezésére a Fővárosi költségvetési főosztály tájékoztatása alapján – a közgyűlési döntést követően – 2021. május–június hónapban kerülhet sor.

* 1. **FŐKÉTÜSZ Fővárosi Kéményseprőipari Kft. (FŐKÉTÜSZ Nonprofit Kft.)**
		1. **Eredménykimutatás**



**A társaság 2021. évi I. negyedéves adózott eredményét 52 M Ft-os nyereséggel zárta, amely 51 M Ft-tal magasabb a terv időszaki értéknél.**

***Korrigált nettó árbevétel eredményhatása (+24):***

* Belföldi értékesítés alaptevékenység árbevétele (-13,5 M Ft): A társaság a közszolgáltatási tevékenységének leadása és átalakulása előtti bizonytalan helyzet miatt a kéményseprők létszámát tovább csökkentette. Így a maradó kollégák a rájuk háruló többletfeladatokat a járványhelyzet minden eddiginél erősebb hulláma közepette végezték. A kéményseprők visszajelzései szerint sok helyre nem engedték be munkatársunkat az ügyfelek. Mind a közszolgáltatás, mind pedig a piaci tevékenység árbevétele elmarad a tervezettől. A piaci megrendeléses vizsgálatok az egyetlen terület, ahol az árbevétel meghaladja a tervezettet (2,2 millió Ft-tal).
* Visszafizetési kötelezettség nélkül kapott támogatás (+39 M Ft): Likviditás alapon szükségessé vált a tervezettnél magasabb Önkormányzati támogatás igénylése.

***Egyéb bevétel és ráfordítás támogatás nélküli eredményhatása (-42):***

* Kereskedelmi áruk veszteségjellegű leltárértékelés (-31 M Ft): Az év első negyedévében leírásra került minden 2020.12.31. előtti teljesítésű, közszolgáltatáshoz kapcsolódó lejárt fizetési határidőjű követelés, melynek adósonként összesített összege nem éri el a szabályzat szerinti követelés összegét.
* Értékvesztések eredményhatása (-18 M Ft): 15 ezer Ft alatti be nem folyt követelések leírása történt a negyedév során, illetve a fizetési morál is rosszabb volt a vártnál.
* Le nem vonható áfa (+8 M Ft): A tervezettnél alacsonyabb szinten megvalósuló tevékenységnek köszönhetően a fizetendő ÁFA összege is alacsonyabb.
	+ 1. **Működési költségek**



**2021. I. negyedévben 681 M Ft volt a társaság működési költségeinek összege, ami 69 M Ft-os csökkenést jelent a tervhez képest.**

***Anyagjellegű ráfordítások eredményhatása (+33)***

**Anyagköltség eredményhatása (+15):**

* Alapanyagok költsége (+6 M Ft): Részben annak köszönhető, hogy a tevékenység végzéséhez a már korábban kiadott anyagokat használták fel a kéményseprők, részben pedig a visszaszoruló tevékenységgel párhuzamosan kevesebb alapanyagigény merült fel.
* Felszerelések, szerszámok (+2 M Ft): A tevékenység végzéséhez a már korábban kiadott szerszámokat használták a kéményseprők, újak kiadására a legszükségesebb mértékben történt a közszolgáltatási tevékenység leépítése előtti időszakban.
* Munkaruha (+3 M Ft): A már korábban kiadott munkaruhákat használták a kollégák, újak kiadására a legszükségesebb mértékben történt a közszolgáltatási tevékenység leépítése előtti időszakban.
* Nyomtatvány, irodaszer (+2 M Ft): A nyomtatványfelhasználás - a járványügyi helyzetből adódóan visszaszoruló alaptevékenységgel párhuzamosan - alacsonyabb volt a tervezettnél.
* Üzemanyag költség (+1 M Ft): A kevesebb kivonulás eredménye.

**Igénybe vett szolgáltatás eredményhatása (+16):**

* Szoftver bérleti díjak (+1 M Ft): A tervezett KOTOR-on keresztül használt Google API helymeghatározó szolgáltatás, illetve az adminisztratív munkakörben dolgozók otthoni munkavégzését kontrolláló rendszer bevezetésére nem került sor.
* Karbantartás költségei: (+1 M Ft): A tervezettnél kevesebb munka miatt a kapcsolódó termelőeszközök javítási költsége is alacsonyabb volt.
* Parkolási és útdíjak (+2 M Ft): A vonatkozó kormányrendelet értelmében a veszélyhelyzet ideje alatt nem kell parkolási díjat fizetni a közterületeken.
* Posta költség (+1 M Ft): A kevesebb kimenő számla miatt a kapcsolódó postázási költségek is csökkentek.
* Üzemeltetési díj (+3 M Ft): Időszaki megtakarítás az ingatlanüzemeltetési díj magasabbra lett tervezve.
* Közüzemi szolgáltatások igénybevétele (+1 M Ft): A távmunka miatt a közüzemi szolgáltatások, mint a távhő igénybevétele is csökkent.
* Egyéb igénybevett szolgáltatás (+5 M Ft): A BVH menedzsment díja alacsonyabb volt a tervezettnél.

**Eladott áruk beszerzési értéke (+2):** A CO-érzékelők értékesítése iránti kereslettel párhuzamosan az eladott áruk beszerzési értéke is a tervezett alatt maradt.

***Személyi jellegű ráfordítások eredményhatása (+35):***

* Bérköltség (+28 M Ft): A társaság jövőjét illető döntések miatt a létszám kiáramlása felerősödött, így a tervezettnél alacsonyabb bérköltség merült fel.
* Személyi jellegű egyéb kifizetések (+3 M Ft): A korábbi tapasztalatok miatt túltervezésre került a munkáltatót terhelő betegszabadság és táppénz, azonban végül ezt nem haladta meg az I. negyedévi tény.
* Bérjárulékok (+4 M Ft): A tervezettnél alacsonyabb bérköltséggel párhuzamosan a szociális hozzájárulási adó is a tervezett alatt maradt.

***Értékcsökkenés eredményhatása (+2):***Minimálisan, de elmaradt az időszaki tervtől az aktiválások alacsony szintje miatt.

* + 1. **Főbb naturáliák**



A naturáliák 2021. évi I. negyedéves értékei az alábbi főbb változásokat mutatják:

* A tervezett kéményseprő létszámtól való 11 főnyi elmaradásból adódó teljesítménykiesést már nem lehetett munkaerő-átcsoportosítással kompenzálni, mindemellett a csoportos létszámleépítés miatt a kollegákat ütemezetten kellett elküldeni, melynek hatására szintén csökkent a teljesítmény.
* Másrészt ahhoz, hogy egy épület kapcsán a sormunkavégzés lezárható legyen a feladatátadás miatt, kb. 2 heti sormunkateljesítmény nem került elvégzésre.
* A járványhelyzet miatt a kéményseprőket a visszajelzéseik alapján sok helyen nem engedték be a vizsgált időszakban.
	+ 1. **Beruházások**



**A társaság az átalakulás miatt jelentős beruházásokkal nem tervezett, kizárólag egy 10 M Ft-os szoftver beszerzéssel, amely a II. negyedévben várható.**

Az előző évi beruházásokból több tétel összesen 0,9 M Ft értékben áthúzódott erre az évre:

* Használt notebook és perifériák aktiválása előző év beszerzéséből
* Asztali számítógép és perifériák aktiválása korábbi év beszerzéséből
* Kisértékű egyéb eszköz aktiválása korábbi évek beszerzéséből
* Akkus csavarozók és fényképezők aktiválása korábbi év beszerzéséből
* Samsung Galaxy tablet aktiválása korábbi év beszerzéséből
* MS Windows 10 aktiválása korábbi év beszerzéséből
	+ 1. **Likviditás**

****

****

**A pénzeszközök 2021. évi március végi záró állománya 57 M Ft volt, mely 102,5 M Ft-tal magasabb, mint az időszaki terv érték.**

* A társaság likviditási helyzete az átszervezés a csoportos létszámleépítés közepette, minimálisan, de javuló tendenciát mutat a félév során, azonban havi átlagos működési kiadásainak így is csak ötödét tudnák fedezni a jelenlegi szabad pénzállományból.
* A társaságnak folyószámlahitel igénybevételére nem volt szüksége a negyedév során.
* Javulást az Önkormányzat által kiutalt állami forrás befolyása hozott az utóbbi hónapokban összesen 682 M Ft értékben, mellyel együtt 97,5%-ban tudták fedezni működési bevételeikből a működési kiadásaikat.